जीएसटी के लिए 15 तक पंजीकरण नहीं तो बंद होगा व्यापार
केंद्रसरकार द्वारा प्रस्तावित जीएसटी (गुड्स एंड सर्विस टैक्स) एक जुलाई से देश में लागू करने की बात की जा रही है। जिसे पास कराने के लिए सरकार ने एड़ी चोटी का जोर लगा दिया है। इससे पहले ही सरकार ने प्रदेश सरकार को इसके लिए आवश्यक कार्रवाई पूरी करने की हिदायत दी है। आबकारी कराधान विभाग के अधिकारियों के अनुसार उन्हें सरकार से एक अप्रैल से लागू करने के मद्देनजर तैयारी करने की हिदायत दी गई है। विभाग की वेबसाइट पंजीकरण कराने के लिए 15 मार्च तक ही ओपन है, इसके बाद स्वत: ही ब्लॉक हो जाएगा। जिले में 12919 पंजीकृत उपभोक्ता हैं। जिसमें मात्र 2646 ने ही अब तक रजिस्ट्रेशन कराया है, जबकि 3135 व्यापारियों ने लाग इन किया है। जो बहुत ही कम है। अगर जीएसटी लागू होगा तो इसका भारी नुकसान व्यापारियों को चुकाना होगा। विभाग द्वारा शुक्रवार से कार्यालय में हेल्प डेस्क लगाई जा रही है, जहां पर जानकारी देने के साथ-साथ पंजीकरण भी किया जाएगा।
देश में अभी व्यापारियों से कई प्रकार के अलग-अलग टैक्स वसूले जाते हैं। इन करों के भुगतान में भी व्यापारियों को जटिलता का एहसास होता है। इससे समय और धन दोनों ही बर्बाद होता है। व्यापारियों को राहत देने और पूरे देश में एक समान टैक्स देने की व्यवस्था जीएसटी के तहत की जा रही है, लेकिन इसके प्रारूप को लेकर अभी तक सभी जागरूक नहीं है। जिस कारण व्यापारी जीएसटी में पंजीकरण कराने से बचना चाहते हैं। इसका नुकसान आने वाले दिनों में स्वयं व्यापारियों को ही होगा। क्योंकि सभी प्रकार के लेन-देन सरकार जीएसटी के दायरे में ही करेगी। ऐसे में जिनका यहां पर पंजीकरण नहीं होगा, उनसे संबंधित डाटा विभाग के पास नहीं होगा। लिहाजा उनके सामान आदि की एसेसमेंट करने में दिक्कत आएगी।
^व्यापारियों द्वारा पंजीकरण में रुचि नहीं लेना चिंता का विषय है। शुक्रवार से कार्यालय परिसर में ही हेल्प डेस्क स्थापित की जाएगी। जहां वालंटियर जानकारी देने के साथ-साथ जो पंजीकरण कराना चाहेंगे उनका रजिस्ट्रेशन भी करेंगे। इसके लिए किसी से कोई चार्ज नहीं किया जाएगा। 15 मार्च तक ही सभी को रजिस्ट्रेशन कराना अनिवार्य है।’’संगीता डबास,ईटीओ जीएसटी नोडल अधिकारी, सोनीपत।
शहर के चार्टर्ड अकाउंटेंट का कहना है कि जीएसटी से लोगों को डर लग रहा है। जिले में आबकारी कराधान विभाग में 12919 रजिस्टर्ड व्यापारी फर्म हैं। जिसमें अभी तक मात्र 2646 ने ही रजिस्ट्रेशन कराया है, जबकि 3135 व्यापारियों ने लॉग इन करके पोर्टल पर छोड़ दिया है।
hin_Deva hin_Deva hin_Deva hin_Deva hin_Deva